Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Salms
LIBRI I
Preiere di buinore par che la justizie di Diu e intervegni
5 1 Al mestri dal coro. Cul flaut. Salm. Di David.
2 Scolte, Signôr, lis mês peraulis,
sint trop che mi lamenti.
3 Scolte la mê disperazion ch’e berle,
gno re e gno Diu!
Parcè che a ti, Signôr, ti fâs la mê preiere.
4 Scolte la mê vôs a buinore;
ti clami sul crichedì e o spieti.
5 Tu no tu sês un Diu ch’al à gust dal mâl;
li di te il trist nol pò lâ a parâsi;
6 i prepotents no sapuartin il to voli.
Chel ch’al fâs il mâl tu tu âs in asse,
7 e ducj i bausârs tu frucis.
L’om di sanc e di falsetât il Signôr nol pò nulîlu.
8 Jo invezit, pal to grant boncûr,
o jentrarai te tô cjase;
plen di teme mi butarai in genoglon
tal to sant templi.
9 Signôr, menimi pal troi de justizie denant dai tiei nemîs;
splane denant di me la tô strade.
10 No àn propit fermece te lôr bocje:
al è un abìs cence font il lôr cûr,
il lôr glutidôr al è un sepulcri spalancât,
cu la lôr lenghe a semenin cîl e ruvinis.
11 Fischiju, Signôr, ch’a viodin a lâ in fruç lis lôr trainis,
fasiju sparî pes lôr malefatis,
parcè che cuintri di te a àn olsât rivoltâsi.
12 Che s’indalegrin invezit chei che li di te si parin;
ch’a puedin gjoldi par simpri.
Tenju cont par che a puedin jessi contents
ducj chei che il to non a puartin.
13 Parcè che tu, Signôr, il just tu benedissis:
come un scût lu cercle la tô gracie.
Notis:
- 5 - Si trate di une lamentazion individuâl cun motîfs sapienziâi. Un fedêl al è stât incolpât cence merit e al presente la sô cause al Signôr tal so templi, spietant che Diu stes al palesi la sô nocence.
- 5,4 - E je l’ore dal prin sacrifici, il timp che l’om al è plui ben disponût a preâ e Diu a scoltâ.
- 5 - La conclusion dal salm e je une formule liturgjiche che par vieri e compagnave l’ufierte dal sacrifici. Te liturgjie spirtuâl de leç, lis peraulis de bocje e il bat dal cûr a cjapin il puest des vitimis e a deventin un sacrifici che Diu al à agrât.
fur_Latn fur_Latn fur_Latn cat_Latn fur_Latn ast_Latn lit_Latn fur_Latn cat_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn